NER บวก 4% โบรกฯ เชียร์ซื้อเป้า 5 บ. มองธุรกิจยางโตต่อเนื่อง
NER บวก 4% โบรกฯ เชียร์ซื้อเป้า 5 บ. มองธุรกิจยางโตต่อเนื่อง ล่าสุดอยู่ที่ 4.34 บาท บวก 0.18 บาท หรือ 4.33% มูลค่าซื้อขาย 148.17 ล้านบาท
NER บวก 4% โบรกฯ เชียร์ซื้อเป้า 5 บ. มองธุรกิจยางโตต่อเนื่อง ล่าสุดอยู่ที่ 4.34 บาท บวก 0.18 บาท หรือ 4.33% มูลค่าซื้อขาย 148.17 ล้านบาท
20 พ.ย. 2563

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ล่าสุด ณ เวลา 10.46 น. อยู่ที่ 4.34 บาท บวก 0.18 บาท หรือ 4.33% สูงสุดที่ 4.38 บาท ต่ำสุดที่ 4.22 บาท ด้วยมูลค่าซื้อขาย 148.17 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น NER ราคาเป้าหมาย 5 บาท มีมุมมองเป็นบวกจากที่ได้จัด Group conference call กับ NER เมื่อวานนี้ (19 พ.ย.)โดยมีประเด็นสำคัญ คือ 1) บริษัทได้รับผลกระทบจำกัดจากการที่สหรัฐฯตัด GSP ไทย โดยลูกค้าส่วนใหญ่ไม่ได้ส่งล้อยางจากไทยโดยตรงแต่เป็นการรับยางจากไทยเพื่อไปผลิตล้อยางโดยโรงงานที่ตั้งในสหรัฐฯ และผลิตภัณฑ์หลักไม่ได้อยู่ในพิกัดที่ถูกระงับ
รวมทั้ง 2) ราคายางจะยังอยู่ในระดับสูงในไตรมาส 4 และปี 2564 จากความต้องการที่ยังมากจากล้อยางรถยนต์จีน ขณะที่วัตถุดิบยางก้อนถ้วยมีแนวโน้มอ่อนตัวลงจากอุปทานที่มีมากขึ้น 3) ผลิตภัณฑ์ใหม่แผ่นรองนอนวัว ซึ่งอยู่ระหว่างทดลองได้รับการตอบรับที่ดีจากลูกค้าทดลองในออสเตรเลีย ขณะนี้อยู่ระหว่างรอจดลิขสิทธิ์ด้านรูปลักษณ์ของผลิตภัณฑ์ 4) คาดจะได้เงินประกันจากไฟไหม้ในไตรมาส 4/63 หรืออย่างช้าต้นปีหน้า
ทั้งนี้คงกำไรสุทธิปี 2563/2564 ที่ 766 ล้านบาท เพิ่มขึ้น 42% เมื่อเทียบจากปีก่อน และ1.03 พันล้านบาท เพิ่มขึ้น 23% เมื่อเทียบากปีก่อน ตามลำดับ ทั้งนี้ในไตรมาส 4/63 และปี 2564 แนวโน้มราคายางแท่งปรับตัวดีขึ้นจากความต้องการจากลูกค้ายางรถยนต์ในจีนกลับมาเดินการผลิต รวมถึงความต้องการถุงมือยางด้วย
ขณะที่กำลังการผลิตของโรงงานใหม่ซึ่งเพิ่มขึ้นจากเดิม 60% จะเดินได้เต็มที่มากกว่าไตรมาสก่อน ราคาหุ้น outperform SET +20% ใน 3 เดือนจากราคายางที่ปรับตัวขึ้นแต่มีการปรับตัวลง -18% เทียบกับ SET ใน 1 เดือนที่ผ่านมาเพราะกังวลเรื่องการตัด GSP จากล้อยางรถยนต์ที่ส่งออกจากไทย
ทั้งนี้คาดว่าผลกระทบจากเรื่องล้อยางรถยนต์ค่อนข้างจำกัด และยังแนะนำ ซื้อ ปัจจุบัน NER เทรดที่ PER ปี 2564 ที่ 6.8 เท่า ซึ่งต่ำกว่าค่าเฉลี่ยที่ 8 เท่า โดยมี key catalyst คือ ลูกค้ากลับมาผลิต รวมถึงการเดินเครื่องกำลังการผลิตใหม่ได้เต็มที่มากขึ้นในไตรมาส 4/63